[{"text_idx": "#000002", "text": "Kjara (Chiara Raggi) estas itala kantau\u0306toro, gitaristo kaj komponisto. S\u0302i estas finalisto de la Nacia Premio \u201cBianca D\u2019Aponte 2018\u201d; lau\u0306reato de la premio \u201cSuoni dall\u02bbItalia\u201d, aljug\u0302ita al s\u0302i de Mariella Nava, kiu proponis al s\u0302i farig\u0302i parto de s\u0302ia diskeldonejo \u201cSuoni dall\u02bbItalia\u201d. S\u0302i havas tri albumojn en la itala: Molo 22 (2009), Disordine (2015), Lacrimometro (2017)."}, {"text_idx": "#000003", "text": "S\u0302i estas la interpretisto kaj au\u0306toro, kune kun Fabiola Fenili, de la interreta serio \u201cLa misaventuroj de kantau\u0306torino\u201d, kiu aperis en c\u0302iuj multsalonaj kinejoj \u201cGiometti\u201d tra la lando por malfermi la filmon de Disney-Pixar Coco kaj ankau\u0306 en televido c\u0302e Icaro TV, cifereca kanalo 91. De januaro 2017 Kjara estas en la \u201cmuzika familio\u201d de Aramini Strumenti Musicali (Bo) kiel subtenanto por la markoj \u201cEffedot Guitars\u201d kaj \u201cLeho Ukuleles\u201d. Ekde majo 2018 s\u0302i estas la au\u0306torino kaj prezentisto de la semajna rubriko Kantau\u0306torino: Mi kantas kaj diras aferojn en Icaro TV. En marto 2018, kune kun la gitaristinoj Paola Selva kaj Fabiana Ferrandino, s\u0302i donis la vivon al la c\u0302iumonata rubriko \u201cGuitar Ladies\u201d de la magazino Ghitarra Acustica en kiu s\u0302i skribas pri gitaroj kaj gitaristinoj. C\u0302i-jare Kjara fondis novan sendependan muzikeldonejon \u201cMusica di Seta\u201d (Silkmuziko), kiu okupig\u0302as pri la eldonado, surmerkatigo, kaj antau\u0306enigo de albumoj verkitaj kaj kantitaj fare de kantau\u0306torinoj."}, {"text_idx": "#000004", "text": "En 2019 Kjara eldonis sian unuan albumon en Esperanto Blua Horizonto, kunlabore kun la FEI-Itala Esperanto-Federacio kaj Vinilkosmo. S\u0302i fascinig\u0302is pro la muzikeco de la lingvo kaj kion g\u0302i reprezentas por s\u0302i: ideo de egaleco kaj forta kaj unika esprimplena libereco. Mozaiko de Kjara, tradukita/adaptita al Esperanto de Federico Gobbo, aperis kiel unuopaj\u0302o du jarojn post s\u0302ia unua Esperanta albumo, la 14an de aprilo 2021, en la mortodatreveno de Zamenhof."}, {"text_idx": "#000005", "text": "Post la sukceso de la pasinta jaro, kiam s\u0302i gajnis per la kanto Mozaiko la unuan premion de \u201cEu\u0306rovizio de Malplimultaj Lingvoj\u201d, Kjara revenas por kanti en Esperanto kun novecaj elementoj en la albumo Nuda."}, {"text_idx": "#000007", "text": "La albumeto Nuda enhavas kvar kantojn: Tiu c\u0302i tempo kaj Nombru c\u0302ion neniam estis eldonitaj, Sablo venta estas eltirita el la albumo Disordine (2015), kaj Mozaiko estas la akustika versio de unu el la kantoj plej gravaj por la artistino."}, {"text_idx": "#000010", "text": "Nombru c\u0302ion (Fai la conta): Listo de belaj aferoj kiuj odoras je c\u0302iutageco. Etaj kaj valoraj aferoj, perlos\u0302nuroj kaj novaj muzikoj. La sola maniero rezisti estas nombri la bonajn aferojn c\u0302irkau\u0306 ni kaj konservi ilin kiel trezoron, uzi ilin kiel ilon, kiel vojon al sereneco."}, {"text_idx": "#000011", "text": "Sablo venta (Sabbbia e Vento): Kjara volis \u201crevivigi\u201d c\u0302i tiun malnovan kanton, c\u0302ar g\u0302i portas bildojn al s\u0302i karajn, sablon kaj venton, du elementojn kiuj estas parto de s\u0302ia historio, de s\u0302iaj originoj, de s\u0302ia naskig\u0302urbo Rimini, kaj kiuj, kiam ili estas kune, konfuzas, kreas kaoson. Malgrau\u0306 la paso de la jaroj, estas c\u0302iam interese elpensi novajn manierojn trairi la \u201csablan venton\u201d."}]